Cirurxián

En medicina, un cirurxián, feminino cirurxiá, é un especialista en cirurxía. É dicir un médico que é capaz de previr, diagnosticar e curar enfermidades exercendo a cirurxía.
A cirurxía é unha ampla categoría de tratamentos médicos invasivos que implican a abertura dun corpo, humano ou animal, para extraer un órgano enfermo ou para reparar algunha ruptura.
Os cirurxiáns poden ser médicos, dentistas ou veterinarios. Historia
Na Idade Media a medicina era practicada por diversos personaxes, un dos cales era cirurxián-barbeiro, o que brindaba, entre outras funcións, asistencia médica aos soldados feridos. Era, efectivamente, un barbeiro, pero ademais ofrecía a súa asistencia principalmente nas amputacións.
Existen dúas obras que, se ben son novelas históricas, ilustran o desenvolvemento da cirurxía e a anestesioloxía nos seus primeiros tempos (séculos XIX e principios do XX), chamadas O triunfo da cirurxía e O século da cirurxía, de Jürgen Thorwald.
Antes do descubrimento da anestesia e a asepsia, a cirurxía era un procedemento traumático e de último recurso, cunha taxa de morte altísima e reservado case exclusivamente aos procedementos de amputación.
Co descubrimento destas, a finais do século XIX, a cirurxía converteuse nun complicado coñecemento que exixiu a cualificación profesional en medicina. Formación
Actualmente en España o cirurxián debe ter o título de doutor en Medicina e Cirurxía e realizar polo menos unha especialización en cirurxía xeral (entre 4 e 5 anos, ademais da formación básica en medicina). Existe a posibilidade de que logo realice subespecializacións tales como: Cirurxía plástica: cirurxía reconstrutiva e cirurxía estética
Cirurxía gastrointestinal
Cirurxía de mamas
Cirurxía oncolóxica
Cirurxía de cabeza e colo
Cirurxía cardíaca
Cirurxía torácica
Cirurxía vascular periférica
Neurocirurxía
Cirurxía ortopédica e traumatoloxía
Uroloxía
Cirurxía de transplantes
Cirurxía pediátrica
Cirurxía endócrina Cirurxiáns pioneiros
Abul-Qasim Khakaf ibn al Abbas al Zahravi (médico hispano-árabe, máis coñecido como Abulcasis en occidente, considerado o pai da cirurxía moderna).
Sushruta (o primeiro do que está documentada unha operación de rinoplastia).
Charles Kelman (inventor da facoemulsificación, técnica moderna para a cirurxía das cataratas).
William Stewart Halsted (iniciador das modernas residencias para o adestramento cirúrxicas nos Estados Unidos e pioneiro en moitos campos).
Alfred Blalock (primeiro que, nos tempos modernos, fixo con éxito unha operación a corazón aberto, en 1944).
Christiaan Barnard (cirurxián cardíaco surafricano que realizou o primeiro transplante de corazón).
John Hunter (escocés, considerando como o pai da cirurxía moderna, que fixo centos de diseccións).
Sir Victor Horsley (neurocirurxián).
Lars Leksell (neurosurgery, inventor of radiosurgery)
Joseph Lister (descubridor da sepsis cirúrxica. A bacteria Listeria monocytogenes e a listerina chámanse así na súa honra).
Harvey Cushing (pioneiro, e considerado por moitos como o pai da neurocirurxía moderna).
Valeri Shumakov (pioneiro dos implantes de órganos artificiais).
Gazi Yasargil (neurocirurxián turco fundador da microneurocirurxía).
Rene Favaloro (primeiro cirurxián que fixo un bypass nas arterias coronarias).
Michael R. Harrison (pioneiro da cirurxía fetal).
Fidel Pagés (pioneiro da anestesia epidural).